**Raman Andrejevitš Hrabarenka** (valkoven. Раман Андрэевіч Грабарэнка; ven. Роман Андреевич Граборенко, *Roman Andrejevitš Graborenko*; s. 24. elokuuta 1992 Mahiljou, Valko-Venäjä) on valkovenäläinen jääkiekkopuolustaja. Hän on aiemmin pelannut myös yhden NHL-ottelun New Jersey Devilsissa. *The Hockey News* -verkkolehden mukaan Hrabarenkan vahvuuksiin kuuluu koko, viivapelaaminen, monipuolisuus, laukaus ja ylivoimapelaaminen. Hänen heikkouksiinsa kuuluu kokemattomuus, epätasaisuus ja ajoittaiset turhat jäähyt. Hrabarenka laukoo oikealta.

Ura
---

### Seuraura

Hrabarenka siirtyi Pohjois-Amerikkaan jo 17-vuotiaana kaudeksi 2009–2010, jonka hän pelasi EJHL-joukkue Philadelphia Revolutionissa. QMJHL-joukkue Cape Breton Screaming Eagles varasi Hrabarenkan 36. pelaajana CHL:n varaustilaisuudessa 2010. Hän siirtyi joukkueeseen kaudeksi 2010–2011. Kesken kauden 2011–2012, vuoden 2012 vaihteessa Screaming Eagles kauppasi Hrabarenkan Drummondville Voltigeursiin vaihdossa kesän 2013 kuudennen kierroksen varausvuoroon.

Syyskuussa 2012 NHL-varaamaton Hrabarenka siirtyi try-outille AHL-joukkue Albany Devilsiin. Hän sai harjoitusleirin päätteeksi vuoden mittaisen jatkosopimuksen lokakuussa. Hrabarenkan tulokaskausi AHL:ssä toi 34 runkosarjaottelussa tehot 1+4=5. Heinäkuussa 2013 hän teki kolmivuotisen tulokassopimuksen NHL-joukkue New Jersey Devilsin kanssa. Hrabarenka pelasi kautensa pääosin Albanyssa, jonka tehokkain puolustaja hän oli tehoilla 6+15=21. Hrabarenka pelasi kauden aikana myös viisi ottelua ECHL-joukkue Elmira Jackalsissa. Kaudella 2014–2015 hän debytoi New Jerseyn NHL-joukkueessa, jossa Hrabarenka pelasi ensimmäisen ja kauden ainoaksi jääneen NHL-ottelunsa runkosarjan toiseksi viimeisellä kierroksella 9. huhtikuuta 2015 vieraissa Tampa Bay Lightningia vastaan. Hän sai ottelussa jääaikaa 11.55 minuuttia. Kauden 2015–2016 Hrabarenka pelasi kokonaan farmissa.

Elokuussa 2016 Hrabarenka teki ammattilaistry-out -sopimuksen Toronto Maple Leafsin kanssa. Hän jäi lokakuussa kuitenkin ilman jatkosopimusta. Hrabarenka oli ilman sopimusta joulukuuhun asti, kunnes hän teki loppukauden 2016–2017 kattavan sopimuksen kotimaansa KHL-joukkueen Dinamo Minskin kanssa. Hrabarenkan ensimmäinen kausi toi siellä 16 runkosarja- ja yhdessä playoff-ottelussa tehot 2+6=8. Hän edusti joukkuetta kauden aikana myös Spengler Cupissa. Kaudeksi 2017–2018 Hrabarenka siirtyi jatkamaan KHL-uraansa vuoden mittaisella sopimuksella Neftehimik Nižnekamskin riveihin. Lokakuussa 2017 seura kuitenkin kauppasi hänet kiinalaisjoukkue Kunlun Red Stariin rahallista korvausta vastaan.

### Maajoukkueura

Hrabarenka Valko-Venäjän paidassa Euro Hockey Challengen ottelussa toukokuussa 2017.
Hrabarenka edusti Valko-Venäjää MM-kilpailuissa vuosina 2012, 2013, 2014 ja 2017. Vuoden 2013 turnauksessa hänet valittiin Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2014 turnauksessa Hrabarenka voitti Valko-Venäjän sisäisen tehotilaston lukemalla +6. Hän pelasi myös Pyeongchangin olympiakisojen 2018 karsinnoissa.

Hrabarenka pelasi myös alle 20-vuotiaiden IA-divisioonan MM-kilpailuissa vuonna 2012, jolloin hän voitti hopeaa ja oli nostamassa Valko-Venäjää seuraavaksi vuodeksi A-sarjaan. Hrabarenka jakoi turnauksen tehotilaston voiton Saksan Konrad Abeltshauserin kanssa lukemalla +10 ja hänet valittiin joukkueensa parhaaksi pelaajaksi. Hrabarenka pelasi myös alle 18-vuotiaiden MM-kilpailuissa vuosina 2008 ja 2009, joista jälkimmäinen turnaus eteni I-divisioonassa ja päättyi A-lohkon kultaan sekä sarjanousuun.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 |  |  |  |  |  |  |  |  |  |  |  |  | U18 | 6 | 0 | 0 | 0 | 2 |
| 2008–2009 |  |  |  |  |  |  |  |  |  |  |  |  | U18d1 | 5 | 0 | 0 | 0 | 4 |
| 2009–2010 | Philadelphia Revolution | EJHL | 32 | 4 | 5 | 9 | 59 | – | – | – | – | – |
| 2010–2011 | Cape Breton Screaming Eagles | QMJHL | 50 | 2 | 7 | 9 | 68 | 4 | 0 | 0 | 0 | 8 |
| 2011–2012 | Cape Breton Screaming Eagles | QMJHL | 30 | 1 | 5 | 6 | 26 | – | – | – | – | – | JMMd1 A | 5 | 2 | 2 | 4 | 2 |
|  | Drummondville Voltigeurs | QMJHL | 27 | 3 | 11 | 14 | 29 | 4 | 2 | 1 | 3 | 6 | MM | 7 | 0 | 1 | 1 | 0 |
| 2012–2013 | Albany Devils | AHL | 34 | 1 | 4 | 5 | 18 | – | – | – | – | – | MM | 7 | 1 | 0 | 1 | 2 |
| 2013–2014 | Albany Devils | AHL | 48 | 6 | 15 | 21 | 26 | – | – | – | – | – | MM | 8 | 0 | 2 | 2 | 2 |
|  | Elmira Jackals | ECHL | 5 | 0 | 2 | 2 | 4 | – | – | – | – | – |
| 2014–2015 | New Jersey Devils | NHL | 1 | 0 | 0 | 0 | 0 | – | – | – | – | – |
|  | Albany Devils | AHL | 47 | 9 | 18 | 27 | 26 | – | – | – | – | – |
| 2015–2016 | Albany Devils | AHL | 47 | 5 | 4 | 9 | 42 | – | – | – | – | – |
| 2016–2017 | Dinamo Minsk | KHL | 16 | 2 | 6 | 8 | 21 | 1 | 0 | 0 | 0 | 2 | OK | 3 | 1 | 1 | 2 | 6 |
|  |  |  |  |  |  |  |  |  |  |  |  |  | MM | 4 | 0 | 1 | 1 | 6 |
| 2017–2018 | Neftehimik Nižnekamsk | KHL | 17 | 1 | 1 | 2 | 16 | – | – | – | – | – |
|  | Kunlun Red Star | KHL | 31 | 1 | 2 | 3 | 12 | – | – | – | – | – |
| 2018–2019 | HC Litvínov | ČEL | 16 | 2 | 6 | 8 | 21 | – | – | – | – | – |
| 2019–2020 | HC Bílí Tygři Liberec | ČEL | 49 | 0 | 10 | 10 | 85 | – | – | – | – | – |
| 2 kausi | yhteensä | ČEL | 71 | 1 | 14 | 15 | 101 | – | – | – | – | – |
| 2 kautta | yhteensä | KHL | 64 | 4 | 9 | 13 | 49 | 1 | 0 | 0 | 0 | 2 |
| 1 kausi | yhteensä | NHL | 1 | 0 | 0 | 0 | 0 | – | – | – | – | – |
| 4 kautta | yhteensä | AHL | 176 | 21 | 41 | 62 | 112 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Raman Hrabarenka**.
* Raman Hrabarenka The Internet Hockey Databasessa (englanniksi)
* Raman Hrabarenka Legends of Hockey -sivustolla (englanniksi)
* Raman Hrabarenka *Elite Prospects*. Everysport Media Group AB.  (englanniksi)

### Viitteet

1. 1 2  Raman Hrabarenka - The Hockey News *forecaster.thehockeynews.com*. XML Team Solutions Inc. Viitattu 13.4.2015. (englanniksi)
2. 1 2 3  Raman Hrabarenka *Elite Prospects*. Everysport Media Group AB.  (englanniksi)
3. ↑  Habashi, Jonathan: Raman Hrabarenka devient un Voltigeur *journalexpress.ca*.  31.12.2011. TC Media. Viitattu 13.4.2015. (ranskaksi)[vanhentunut linkki]
4. ↑  Gulitti, Tom: Albany Devils' training camp practices to begin Friday; NHL and NHLPA to resume talks Friday *fireandice.northjersey.com*.  27.9.2012. North Jersey Media Group. Viitattu 13.4.2015. (englanniksi)
5. ↑  Raman Hrabarenka The Internet Hockey Databasessa (englanniksi)
6. ↑  Boxscore – NHL.com *NHL.com*.  9.4.2015. National Hockey League. Viitattu 13.4.2015. (englanniksi)
7. ↑  James Mirtle Twitterissä (englanniksi)
8. ↑  SportChek Training Camp: Leafs Trim Camp Roster  8.10.2016. Toronto Maple Leafs. Viitattu 9.12.2016. (englanniksi)
9. ↑  Роман Граборенко – в ХК «Динамо-Минск» *hcdynamo.by*.  9.12.2016. хоккейный клуб «Динамо-Минск». Viitattu 9.12.2016. (venäjäksi)
10. ↑  Клубная жизнь *hcneftekhimik.ru*.  21.7.2017. хоккейный клуб «Динамо-Минск». Viitattu 6.3.2018. (venäjäksi)
11. ↑  Граборенко – в «Куньлуне», Фищенко – в «Адмирале» *khl.ru*.  17.10.2017. КХЛ. Viitattu 6.3.2018. (venäjäksi)
12. ↑  BEST PLAYER OF THE GAME SELECTED BY THE TEAM (pdf)  19.5.2013. IIHF.  Arkistoitu 21.2.2016. Viitattu 6.3.2018. (englanniksi)